கேள்வி: எம். எம். முருகப்பன் பற்றி நீங்கள் என்ன அறிந்துள்ளீர்கள்?
பதில்: எம். எம். முருகப்பன் (''M. M. Murugappan'') என்பவர் முருகப்பா குடும்பம் நான்காவது தலைமுறை உறுப்பினரும் , முருகப்பா குழுமம் முன்னாள் தலைவரும் ஆவார்.
கேள்வி: எம். எம். முருகப்பன் - வாழ்க்கை வரலாறு குறித்து விரிவாக சொல்லுங்கள்.
பதில்: இவர் தற்போது கார்போரண்டம் யுனிவர்சல் லிமிடெட், சோழமண்டலம் எம். எஸ் ஜெனரல் இன்சூரன்ஸ் கம்பெனி லிமிடெட், முருகப்பா வாட்டர் & டெக்னாலஜி சொல்யூஷன்ஸ் ஆகியவற்றின் தலைவராகவும், ஏஎம்எம் அறக்கட்டளையின் அறங்காவலராகவும் உள்ளார். மேலும் முருகப்பா பால தொழில்நுட்பக் கல்லூரியின் தாளாளராகவும், இந்திய தொழில்நுட்பக் கழகம் சென்னை வாரியத்திலும் உள்ளார். முருகப்பன் சையண்ட் லிமிடெட் வாரியத்தில் நிர்வாகி அல்லாத தலைவராக உள்ளார். Cyient|last=Inc|first=Cyient|website=www.cyient.com|language=en|access-date=2023-11-24}} இவர் 2020 இல் மகிந்திரா அண்டு மகிந்திரா லிமிடெட் வாரியத்திலிருந்து ஓய்வு பெற்றார். இவர் இலங்கையின் கார்சன் கம்பர்பாட்ச்சின் சுயாதீன இயக்குநராகவும் பணியாற்றுகிறார். 2022 ஆம் ஆண்டில், ஐஐஎம் இந்தூர் (இந்திய மேலாண்மை நிறுவனம்) ஆளுநர் குழுவின் தலைவராக நான்கு ஆண்டு காலத்திற்கு நியமிக்கப்பட்டார். இவர் லவ்டேலில் உள்ள லாரன்ஸ் பள்ளியில் பயின்றார், மேலும் சென்னைப் பல்கலைக்கழகம் அழகப்பர் தொழில்நுட்பக் கல்லூரியில் வேதியியல் பொறியியலில் இளங்கலைப் பட்டமும், அமெரிக்க ஐக்கிய நாடுகள் மிச்சிகன் பல்கலைக்கழகம் வேதியியல் பொறியியலில் முதுகலைப் பட்டமும் பெற்றார். இவர் அமெரிக்க மற்றும் இந்திய வேதியியல் பொறியாளர்கள் நிறுவனங்கள், இந்திய பீங்கான் சங்கம் மற்றும் நெகிழி மற்றும் இரப்பர் நிறுவனம் ஆகியவற்றில் உறுப்பினராக உள்ளார். 2019 திசம்பரில், தொழில்துறைக்கு இவர் செய்த பங்களிப்புகளுக்காக விகடன் குழுமத்தால் வாழ்நாள் சாதனையாளர் விருது வழங்கப்பட்டது. டைகான் சென்னை 2022 இல் அவருக்கு வாழ்நாள் சாதனையாளர் விருதும் வழங்கப்பட்டது. இவர் முருகப்பா குழும நிறுவனங்களான டிஐ சைக்கிள்ஸ் நிறுவனம் (TII), கோரமண்டல் இன்டர்நேஷனல் லிமிடெட், சோழமண்டலம் இன்வெஸ்ட்மென்ட் அண்ட் ஃபைனான்ஸ் கம்பெனி ஆகியவற்றின் முன்னாள் தலைவரும் இயக்குநரும் ஆவார். 2018 ஆம் ஆண்டில், பிசினஸ் ஸ்டாண்டர்டுக்கு அளித்த பேட்டியில், பண்டைய சீன நூல்கள் மற்றும் ஜான் ஹைடரின் ''தி தாவோ ஆஃப் லீடர்ஷிப்'' புத்தகம் ஆகியவை இவரது 'எளிய' தலைமைத்துவ பாணியில் எவ்வாறு தாக்கத்தைச் செலுத்தியது என்பதைக் குறிப்பிட்டார். 2019 ஆகத்தில், சி.இ.ஒ விருதுகள் 2019 விழாவில், எம். எம். முருகப்பன் "பவுண்ட்ரி பிரேக்கர்" விருதைப் பெற்றார், இது "சிறந்த செயல்திறனைக் கொண்ட அதே வேளையில் உலகளாவிய ஒரு இந்திய நிறுவனத்தை நடத்தும் இந்திய வம்சாவளியைச் சேர்ந்த ஒரு அசாதாரண மனிதருக்கு" வழங்கப்படுகிறது. தீவிர ஆக்கி ஆர்வலரான முருகப்பன், 9 தசாப்தங்களுக்கும் மேலாக சென்னையில் நடைபெற்று வரும் எம்.சி.சி-முருகப்பா தங்கக் கோப்பைக்கான தேசிய அளவிலான ஹாக்கி போட்டியின் தொடர்ச்சியான பாரம்பரியத்தை உறுதிபடுத்தி வருகிறார். முருகப்பன் தற்போது தமிழ்நாட்டின் சென்னையில் வசிக்கிறார்.